Sekolah Menengah Sains Banting

Sekolah Menengah Sains Banting atau juga dikenali sebagai BASIS (Banting Science School) merupakan sebuah Sekolah Berasrama Penuh (SBP) yang terlatak di Jugra iaitu 6 km dari Bandar Banting. Sekolah Menengah Sains Banting dibina di atas tanah berkeluasan 24.35 ekar persegi di Jalan Sultan Suleiman Shah, Jugra dengan kos pembinaan berjumlah RM 54 juta. Sekolah Menengah Sains Banting merupakan satu-satunya SBP di daerah Kuala Langat.

 Sejarah 
Sekolah Menengah Sains Banting dirasmikan pada 17 November 2011. Sekolah ini mula beroperasi sepenuhnya 22 Januari 2012. Tuan Haji Muhamad Kamaludin bin Taib merupakan pengetua pertama Sekolah Menengah Sains Banting. Pada masa itu, sekolah hanya mempunyai dua tingkatan. Menjelang 31 Januari 2012, sekolah ini telah menerima kira-kira 200 pelajar baru Tingkatan 4 (2012). Sekolah Menengah Sains Banting memulakan tahun pertamanya dengan tiga tingkatan iaitu Tingkatan Satu, Tingkatan Dua dan Tingkatan Empat. Di bawah pengurusan Tuan Haji Kamaludin bin Taib, bekas pengetua Sekolah Sultan Alam Shah dan Sekolah Menengah Sains Tuanku Munawir, nama sekolah ini telah mula meningkat seiring dengan penyertaan dalam aktiviti kokurikulum dan akademik serta pencapaian yang cemerlang dalam peringkat daerah Kuala Langat dan peringkat SBP. Pada tahun 2012, sekolah ini menggunakan moto "From Zero to Hero". Pada tahun 2014, keputusan SPM yang pertama sekolah ini diumumkan. Batch Xenith 1213 telah berjaya membawa nama BASIS ke tempat ke-22 daripada 68 SBP. Pada tahun 2015, batch Khattab 1314 telah meletakkan BASIS di tempat ke-13 daripada 68 SBP sekali gus menjadi antara 20 sekolah terbaik untuk SPM 2014 di Malaysia.

 Pengenalan 
Sekolah Menengah Sains Banting terletak 6 km daripada pekan Banting. Sekolah ini dibina berhampiran dengan institusi pendidikan lain seperti Kolej Komuniti Kuala Langat, Kolej Matrikulasi Selangor, Institut Latihan Perindustrian (ILP) Kuala Langat dan MITS Istana Bandar. Sekolah Menengah Sains Banting mempunyai sebuah dewan serbaguna (Dewan Perdana Al-Khawarizmi), dua buah blok akademik, dua buah blok asrama (satu blok asrama putera, satu blok asrama puteri), kuarters guru dan staf, sebuah surau (Surau Al-Fateh), sebuah dewan makan dan sebuah kantin. Fasiliti dan kemudahan sukan termasuk padang bola sepak, padang ragbi, padang hoki, 2 gelanggang bola keranjang, 2 gelanggang tenis, 2 gelanggang sepak takraw, 2 gelanggang bola tampar, 3 gelanggang badminton di dalam dewan dan sebuah astaka.  Beberapa pengubahsuaian telah dilakukan di Surau Al-Fateh untuk menampung jumlah pelajar yang lebih ramai.

 Senarai Pengetua 
+BilNamaTempoh berkhidmat  1Tuan Haji Kamaludin bin Taib2011 - 2017  2Puan Norsham binti Noordin2017 - 2020  3Encik Rijaludin bin Che Mat2021 - Januari 2022  4Encik Yusanizan bin ShafieOktober 2022 - kini